Publication: Magyar Közlöny
Issue: MK-2005-145 (Year: 2005, Number: 145)
Era: 2004-2010
Section: az 52/2005. (XI. 4.) BM rendelethez
Paragraph Index: 63

10. A költségvetési törvényben a Hivatal fejezeti kezelésû elõirányzatai egy költségvetési alcímet alkotnak, mely elõirányzatok kizárólag a költségvetési törvényben meghatározott célokra használhatók fel. A Hivatal ezen elõirányzatok szakmai kezelõje. Az elõirányzatok felhasználásának pénzügyi és számviteli bonyolítását a fejezeti gazdálkodási feladatok ellátásáért felelõs szervezeti egység végzi, kivéve a jelen Szabályzat I. fejezet 3. c) és 5. a) pontjában megnevezett elõirányzatokat, melyek esetében a felhasználás számviteli bonyolítását a BM Közgazdasági Fõosztály Számviteli Osztálya végzi. A fejezeti kezelésû elõirányzatokat érintõ, esetlegesen szükségessé váló elõirányzat-átcsoportosításokra a Nemzeti Sporthivatal kezdeményezése alapján az államháztartás mûködési rendjérõl szóló 217/1998. (XII. 30.) Korm. rendelet (a továbbiakban: Ámr.) 46–49. §-ában meghatározottak szerint kerülhet sor.

Source: https://magyarkozlony.hu/hivatalos-lapok/3e60c72894d2fccbc98c526b2ef36b0de9562984/dokumentumok/5dd3afce6aeec64363523a9d90f91d6d2d9ab199/letoltes